2900 दुकानें चपेट में आई , आग बुझाने के लिए आर्मी, नेवी और एयरफोर्स काम पर लगी
Bangladesh Bangabazar (Clothing Market) Fire Accident - बांग्लादेश की राजधानी ढ़ाका के मशहूर बंगाबाजार में मंगलवार सुबह भयानक आग लगी। इसकी चपेट में वहां के 6 मार्केट आए जिसमें 2900 दुकानें हैं।  इस आग को बुझाने के लिए फायर सर्विस और सिविल डिफेंस की 48 युनिट काम पर लगी।
बांग्लादेश की राजधानी ढाका के मशहूर बंगाबाजार में मंगलवार सुबह भयानक आग लगी। इसकी चपेट में वहां के 6 मार्केट आए जिसमें 2900 दुकानें हैं। इस आग को बुझाने के लिए फायर सर्विस और सिविल डिफेंस की 48 युनिट काम पर लगी थी।
आग की चपेट में आने से 8 लोग घायल हो गए। फायर डिपार्टमेंट को इस आग की सूचना सुबह 6 बजकर 10 मिनट पर मिली थी। इसके बाद 2 मिनट में ही दमकल विभाग की गाड़ियां घटनास्थल पर पहुंच गई थीं। आग को बुझाने के लिए आर्मी , नेवी और एयरफोर्स को भी काम पर लगाया गया।
सामान निकालने आग में कूदे व्यापारी 
ढाका टाइम्स की रिपोर्ट के मुताबिक आग को लगातार बढ़ता हुआ देखकर व्यापारी अपना सामान बचाने के लिए आग में कूद गए। धूएं और जान की परवाह किए बगैर लोग दुकान से सामान को बाहर निकाल रहे थे।
हालांकि, इसके बावजूद ज्यादातर दुकानें जल गई और केवल राख बची। रिपोर्ट्स के मुताबिक इस इलाके में ज्यादातर दुकानें कपड़ों की हैं जिसके चलते आग तेजी से फैली और बेकाबू हो गई।
सेल्फी और भीड़ की वजह से आग बुझाने में दिक्कत आई
भयावह आग को देखने के लिए बंगाबाजार में लोगों की भीड़ उमड़ पड़ी। लोग आग के पास सेल्फी खींचने लगे और उनकी फोटो लेने लगे। इसकी वजह से फायर फाइटर्स को उसे कंट्रोल करने में मुश्किलों का सामना करना पड़ा। वहीं पानी की कमी की वजह से भी आग पर काबू पाने में देरी हुई।
आग लगने की वजह का अब भी पता नहीं चल पाया है। वहीं, इस आग में कुछ लोगों ने अपना सब कुछ गवां दिया। शरीफुल इस्लाम ने ढाका टाइम्स को बताया कि मैं लोन के सहारे बिजनेस कर रहा था, अब मेरा सब कुछ खत्म हो गया है।
अब पांच तस्वीरों में बंगाबाजार में लगी आग को देखें...
दुकानदारों को 10 बार लेटर लिखकर चेताया फिर भी नहीं मानें
ढाका टाइम्स की रिपोर्ट के मुताबिक वहां के फायर सर्विस डिपार्टमेंट ने दुकानदारों को कम से कम दस बार नोटिस देकर आगाह किया था कि शॉपिंग कॉम्प्लेक्स बिल्कुल सेफ नहीं है। डिपार्टमेंट ने बताया था कि इसमें आग लगने का खतरा है। वहीं डीजी ने बताया है कि 6 घंटों की मशक्कत के बाद अब आग पर पूरी तरह से काबू पा लिया गया है।आग किस वजह से लगी इसकी जांच के लिए 5 सदस्यों की टीम गठित की गई है।
बांग्लादेश में आग से जुड़ी ये खबर भी पढें...
ढाका के सिद्दिक बाजार में धमाका:17 की मौत, 100 लोग घायल; बांग्लादेश में एक हफ्ते में तीसरा ब्लास्ट
बांग्लादेश के ढाका में मंगलवार को धमाका हुआ। इसमें 17 लोगों की मौत हो गई। 100 से ज्यादा लोग घायल बताए हुए हैं। रिपोर्ट्स के मुताबिक धमाका शाम 4 बजकर 50 मिनट पर पुराने ढाका के सिद्दिक बाजार में हुआ। इस दौरान वहां पर काफी लोग मौजूद थे। ब्लास्ट की वजह पता नहीं लग सकी है। कुछ रिपोर्ट्स में इसे सिलेंडर ब्लास्ट बताया गया है।
ब्लास्ट के बाद घटनास्थल पर फायर फाइटर्स को भेजा गया। घायलों को पास के ही ढाका मेडिकल कॉलेज में भर्ती कराया गया है। पूरी खबर यहां पढ़ें...
